<classify> Madini iliondolewa na timu ya Panone ya Moshi katika mchezo wa Kombe la Shirikisho baada ya kufungwa mabao 3-1.Bendera alisema Panone iliwazidi mbinu na sio soka, kwani muda mwingi walikuwa wakipoteza muda baada ya kufanikiwa kufunga mabao mawili ya harakaharaka na kuwaondoa mchezoni wachezaji wa Madini.Kocha huyo aliyewahi kufundisha Simba ya Dar es Salaam na AFC Arusha, alisema akili na nguvu zao kwa sasa wanazielekeza katika mchezo huo, kwani Alliance inaongoza kwa tofauti ya pointi mbili nyuma ya Madini, hivyo ushindi katika mchezo huo ni muhimu sana.Yaliyopita yamepita na tumeshatolewa katika Kombe la FA, sasa akili na nguvu zetu zote tunaelekeza katika mchezo wa Jumamosi na Alliance, kwani mchezo huo ni muhimu sana na ushindi unahitajika, alisema.Alisema wachezaji wote wako katika hali nzuri na tayari tangu juzi wamewasili katika mji wa Mbulu kwa ajili ya mchezo huo na wao wanajua umuhimu wake kwani wakishinda watakuwa wanaongoza kwa tofauti ya pointi moja.Naye nahodha wa timu hiyo ya Madini, Salimu Walii aliwataka wachezaji wenzake kuangalia mchezo unafuata na kuacha kufikiria mchezo uliopita, kwani hauna nafasi tena.  <topic>: MICHEZO 